ระเบียบกรมทรัพยากรน้ำบาดาลว่าด้วยการจ่ายเงินสินบนรางวัลและเงินค่าใช้จ่ายจากเงินค่าปรับทางอาญาพ.ศ. ๒๕๕๐ เพื่ออนุวัติให้เป็นไปตามข้อบังคับกระทรวงการคลังว่าด้วยการหักเงินค่าปรับก่อนนำส่งคลังพ.ศ. ๒๕๔๖ และ (ฉบับที่ ๒) พ.ศ. ๒๕๔๗ ระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ ประกาศกระทรวงการคลัง เรื่องการกำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑ กุมภาพันธ์พ.ศ. ๒๕๔๗ และฉบับที่ ๒ ลงวันที่ ๖ กันยายน พ.ศ. ๒๕๔๗กรมทรัพยากรน้ำบาดาลจึงกำหนดระเบียบว่าด้วยการจ่ายเงินสินบนรางวัลและเงินค่าใช้จ่ายจากเงินค่าปรับทางอาญาไว้ดังนี้ข้อ๑ ระเบียบนี้เรียกว่า ระเบียบกรมทรัพยากรน้ำบาดาลว่าด้วยการแบ่งจ่ายเงินสินบนรางวัลและเงินค่าใช้จ่ายจากเงินค่าปรับทางอาญาพ.ศ. ๒๕๕๐ข้อ๒[๑] ระเบียบนี้ให้ใช้บังคับนับแต่วันถัดจากวันที่ประกาศในราชกิจจานุเบกษาเป็นต้นไปข้อ๓ บรรดาระเบียบ ประกาศหรือคำสั่งอื่นใดที่ขัดแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้เงินค่าปรับ หมายความว่าเงินค่าปรับที่กรมทรัพยากรน้ำบาดาลได้รับจากการกระทำความผิดทางอาญาตามพระราชบัญญัติน้ำบาดาลพ.ศ. ๒๕๒๐ และที่แก้ไขเพิ่มเติมการจับกุม หมายความว่าการที่พนักงานฝ่ายปกครองหรือตำรวจตามประมวลกฎหมายวิธีพิจารณาความอาญาทำการจับกุมผู้กระทำความผิดตามกฎหมายหรือกรณีที่พนักงานเจ้าหน้าที่และหรือพนักงานน้ำบาดาลประจำท้องที่มีส่วนร่วมในการจับกุมผู้กระทำความผิดนั้นด้วย และให้หมายความรวมถึงกรณีที่(๑)ผู้ถูกกล่าวหาไม่ยินยอมให้คณะกรรมการเปรียบเทียบคดี เปรียบเทียบปรับและมีการส่งเรื่องให้พนักงานสอบสวนดำเนินคดีหรือกรณีที่พนักงานสอบสวนส่งเรื่องให้คณะกรรมการเปรียบเทียบคดี เปรียบเทียบปรับ(๒)ผู้ถูกกล่าวหายินยอมให้คณะกรรมการเปรียบเทียบคดี เปรียบเทียบปรับแต่ไม่ชำระค่าปรับตามที่คณะกรรมการเปรียบเทียบคดีกำหนดและมีการส่งเรื่องให้พนักงานสอบสวนดำเนินคดี(๓)พนักงานเจ้าหน้าที่และหรือพนักงานน้ำบาดาลประจำท้องที่ผู้มีหน้าที่ดำเนินการตามกฎหมายและหรือเจ้าหน้าที่ตำรวจทำการจับกุมผู้กระทำผิดและมีการเปรียบเทียบปรับโดยคณะกรรมการเปรียบเทียบคดีหรือมีการดำเนินการส่งฟ้องศาลผู้แจ้งความนำจับ หมายความว่า บุคคลเดียวหรือหลายคนซึ่งนำเบาะแส หรือเค้าเงื่อนไขแห่งการกระทำความผิดมาแจ้งแก่ทางราชการจนทางราชการสามารถลงโทษผู้กระทำความผิดได้แต่ต้องมิใช่เจ้าหน้าที่ผู้มีหน้าที่ดำเนินการตามกฎหมายเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับ หมายความว่า(๑)เจ้าหน้าที่ผู้ตรวจพบการกระทำความผิด(๒)ผู้บังคับบัญชาของเจ้าหน้าที่ผู้ตรวจพบการกระทำความผิดโดยตรงขึ้นไปตั้งแต่ระดับฝ่ายกลุ่มงาน สำนัก รองอธิบดี อธิบดี หรือผู้บังคับบัญชาผู้วางแผนผู้สั่งการให้มีการตรวจ จนกระทั่งตรวจพบการกระทำความผิดเป็นผลสำเร็จ(๓)นิติกรผู้เป็นเจ้าของสำนวนการตรวจพบการกระทำความผิด หมายความว่าการที่พนักงานเจ้าหน้าที่และหรือพนักงานน้ำบาดาลประจำท้องที่ตรวจพบการกระทำความผิดตามคำร้องเรียนหรือการไปตรวจพบตามปกติในอำนาจหน้าที่หรือการไปตรวจพบในกรณีอื่น ๆแล้วพบว่ามีผู้กระทำความผิดในทางอาญาตามกฎหมายและมีการกล่าวหาว่าได้กระทำความผิดและดำเนินคดีในข้อหานั้น ๆโดยมิได้มีการจับกุมผู้กระทำความผิดหมวด ๑หมวดทั่วไป ข้อ๕เงินสินบนและเงินรางวัลตามระเบียบนี้ให้ตกไปยังทายาทของผู้มีสิทธิรับเงินสินบนและเงินรางวัลได้กรณีผู้มีสิทธิรับเงินสินบนและเงินรางวัลมิได้ยื่นคำขอรับเงินภายในกำหนดหนึ่งปีนับแต่วันที่ส่วนราชการได้รับเงินค่าปรับให้เงินสินบนและเงินรางวัลดังกล่าวตกเป็นรายได้ของแผ่นดินข้อ๖ในกรณีที่มีปัญหาเกี่ยวกับการปฏิบัติตามระเบียบนี้หรือมีเหตุอื่นใดที่มิได้กำหนดไว้เฉพาะให้อธิบดีกรมทรัพยากรน้ำบาดาลเป็นผู้วินิจฉัยชี้ขาดคำวินิจฉัยของอธิบดีกรมทรัพยากรน้ำบาดาลให้เป็นที่สุดหมวด ๒การแจ้งความนำจับ ข้อ๗ การแจ้งความนำจับต้องทำเป็นหนังสือลงลายมือชื่อผู้แจ้งเป็นสำคัญตามบันทึกการแจ้งความนำจับตามแบบทบ. นจ. ๑ท้ายระเบียบนี้หรืออาจจะทำเป็นหนังสือลงลายมือชื่อผู้แจ้งซึ่งอย่างน้อยต้องระบุวัน เดือน ปี เวลา สถานที่และพฤติการณ์แห่งข้อเท็จจริงเกี่ยวกับการกระทำผิดโดยประสงค์ให้ผู้ถูกกล่าวหาได้รับโทษทางอาญาตามกฎหมายในคดีเดียวกันถ้ามีผู้แจ้งความนำจับตั้งแต่สองคนขึ้นไปให้ถือว่าผู้แจ้งความนำจับก่อน และมีหลักฐานเป็นหนังสือเป็นผู้มีสิทธิได้รับเงินสินบน เว้นแต่มีการแจ้งความพร้อมกัน ให้แบ่งเท่า ๆ กันชื่อที่อยู่ รายละเอียดเกี่ยวกับสถานะบุคคลของผู้แจ้งความนำจับเอกสารแจ้งความนำจับและอื่น ๆ ที่เกี่ยวข้อง ให้ถือเป็นความลับข้อ๘บรรดาความผิดทั้งหลายที่เกิดขึ้นในเขตกรุงเทพมหานครและเขตจังหวัดอื่นๆให้เจ้าหน้าที่ผู้ดำรงตำแหน่งดังต่อไปนี้ เป็นผู้มีอำนาจในการรับแจ้งความนำจับ๘.๑ความผิดที่เกิดขึ้นในกรุงเทพมหานคร(๑)อธิบดี รองอธิบดี ผู้อำนวยการสำนักควบคุมกิจการน้ำบาดาลผู้อำนวยการกลุ่มกฎหมายพนักงานเจ้าหน้าที่ตามพระราชบัญญัติน้ำบาดาล พ.ศ. ๒๕๒๐(๒)ผู้กำกับ รองผู้กำกับ สารวัตร รองสารวัตร และนายตำรวจยศตั้งแต่ร้อยตำรวจตรีขึ้นไปในสถานีตำรวจนครบาลเขตกรุงเทพมหานคร๘.๒ความผิดที่เกิดขึ้นนอกเขตกรุงเทพมหานคร(๑)พนักงานน้ำบาดาลประจำท้องที่จังหวัดและพนักงานเจ้าหน้าที่ตามพระราชบัญญัติน้ำบาดาล พ.ศ. ๒๕๒๐(๒)ผู้กำกับ รองผู้กำกับ สารวัตร รองสารวัตร และนายตำรวจยศตั้งแต่ร้อยตำรวจตรีขึ้นไปในสถานีตำรวจภูธรจังหวัดข้อ๙ เมื่อได้รับการแจ้งความนำจับแล้วให้ผู้รับแจ้งความส่งหลักฐานการรับแจ้งความนำจับให้ผู้ที่เกี่ยวข้องดำเนินการต่อไปพร้อมกับจัดทำสำเนาหลักฐานการรับแจ้งความนำจับโดยให้ผู้รับแจ้งความนำจับเป็นผู้รับรองสำเนาไว้ทุกครั้งด้วยทั้งนี้ เพื่อให้ผู้แจ้งความนำจับเก็บไว้เป็นหลักฐานหมวด ๓การหักแบ่งเงินค่าปรับ ข้อ๑๐ให้อธิบดีกรมทรัพยากรน้ำบาดาลหรือผู้ที่ได้รับมอบหมายหักเงินค่าปรับก่อนนำส่งคลัง เป็นรายได้แผ่นดินไว้จ่ายเป็นเงินสินบนเงินรางวัลและค่าใช้จ่ายในการดำเนินงาน ดังนี้๑๐.๑กรณีมีการจับกุมผู้กระทำความผิดให้หักในอัตราร้อยละ ๘๐ ของเงินค่าปรับที่ได้รับ๑๐.๒กรณีตรวจพบการกระทำความผิดให้หักในอัตราร้อยละ ๖๐ ของเงินค่าปรับที่ได้รับข้อ๑๑ เงินค่าปรับที่หักไว้ตามข้อ ๑๐หรือเงินค่าปรับที่ได้รับจากเลขาธิการสำนักงานศาลยุติธรรมให้นำไปใช้จ่าย ดังนี้๑๑.๑ให้แบ่งเงินออกเป็น ๔ ส่วน๑๑.๒ให้นำไปจ่ายเงินสินบน ๑ ส่วน และเงินรางวัล ๒ ส่วนในกรณีที่ไม่ต้องจ่ายเงินสินบนให้รวมจ่ายเป็นเงินรางวัลทั้ง ๓ ส่วน๑๑.๓จำนวนที่เหลืออีก ๑ ส่วนให้นำไปจ่ายเป็นค่าใช้จ่ายในการดำเนินงานข้อ๑๒ เงินค่าปรับตามข้อ ๑๑.๒ ให้ปฏิบัติดังนี้๑๒.๑ในกรณีที่ความผิดเกิดขึ้นในเขตกรุงเทพมหานครให้กลุ่มการคลังและพัสดุกรมทรัพยากรน้ำบาดาล นำฝากไว้ที่กรมบัญชีกลาง๑๒.๒ในกรณีที่ความผิดเกิดขึ้นนอกเขตกรุงเทพมหานครให้ผู้ที่ได้รับมอบหมายจากอธิบดีกรมทรัพยากรน้ำบาดาลนำฝากไว้ที่สำนักงานคลังจังหวัด หรือสำนักงานคลังจังหวัด ณ อำเภอ แล้วแต่กรณีให้เปิดบัญชีเงินฝากชื่อบัญชีเงินฝากสินบนรางวัลกรมทรัพยากรน้ำบาดาลสำหรับเงินในส่วนที่เป็นค่าใช้จ่ายในการดำเนินงานข้อ ๑๑.๓ ให้นำฝากไว้ที่กรมบัญชีกลางชื่อ บัญชีเงินฝากค่าใช้จ่ายในการดำเนินงานของกรมทรัพยากรน้ำบาดาลหมวด ๔การแบ่งจ่ายเงินสินบนรางวัล ข้อ๑๓ ภายใต้ข้อ ๑๑ให้แบ่งจ่ายเงินค่าปรับกรณีมีการจับกุมและมีผู้แจ้งความนำจับหรือไม่มีผู้แจ้งความนำจับและมีการส่งเรื่องให้กรมทรัพยากรน้ำบาดาลหรือสำนักงานทรัพยากรธรรมชาติและสิ่งแวดล้อมจังหวัดดำเนินคดีเป็นเงินสินบนรางวัล ดังนี้๑๓.๑ถ้ามีผู้แจ้งความนำจับ ให้จ่ายเงินสินบนแก่ผู้แจ้งความนำจับนั้นและหากมีผู้แจ้งความนำจับมากกว่าหนึ่งคนให้แบ่งเฉลี่ยจ่ายคนละเท่า ๆ กัน๑๓.๒การจ่ายเงินรางวัลแก่เจ้าหน้าที่ผู้จับกุม ให้แบ่งจ่าย ดังนี้(๑)เจ้าหน้าที่ตำรวจหรือเจ้าพนักงานฝ่ายปกครอง ในอัตราร้อยละ ๓๐(๒)กรณีความผิดที่เกิดขึ้นในเขตกรุงเทพมหานคร จังหวัดนนทบุรีสมุทรปราการ สมุทรสาครปทุมธานี พระนครศรีอยุธยา และนครปฐม ให้แบ่งจ่าย ดังนี้-เจ้าหน้าที่ผู้เป็นเจ้าของเรื่อง ในอัตราร้อยละ ๒๘-ผู้อำนวยการกลุ่มงานของเจ้าหน้าที่ผู้เป็นเจ้าของเรื่องหรือหัวหน้าฝ่ายทรัพยากรน้ำบาดาลจังหวัดในอัตราร้อยละ ๓-ผู้อำนวยการสำนักควบคุมกิจการน้ำบาดาล ในอัตราร้อยละ ๘ กรณีความผิดที่เกิดขึ้นในเขตกรุงเทพมหานคร-ผู้อำนวยการสำนักควบคุมกิจการน้ำบาดาล ในอัตราร้อยละ ๔และทรัพยากรธรรมชาติและสิ่งแวดล้อมจังหวัด ในอัตราร้อยละ ๔กรณีความผิดที่เกิดขึ้นในเขตจังหวัดอื่นนอกจากกรุงเทพมหานคร-เจ้าหน้าที่ในฝ่ายบริหารงานทั่วไปสำนักควบคุมกิจการน้ำบาดาลหรือเจ้าหน้าที่ประจำฝ่ายทรัพยากรน้ำบาดาลจังหวัดในอัตราร้อยละ ๓กรณีความผิดที่เกิดขึ้นในเขตจังหวัดอื่นๆให้แบ่งจ่าย ดังนี้-เจ้าหน้าที่ผู้เป็นเจ้าของเรื่อง ในอัตราร้อยละ ๓๐-หัวหน้าฝ่ายทรัพยากรน้ำบาดาลจังหวัดของเจ้าหน้าที่ผู้เป็นเจ้าของเรื่องในอัตราร้อยละ ๕-ทรัพยากรธรรมชาติและสิ่งแวดล้อมจังหวัด ในอัตราร้อยละ ๔-เจ้าหน้าที่ในฝ่ายทรัพยากรน้ำบาดาลจังหวัด ในอัตราร้อยละ ๓(๓)นิติกรผู้เป็นเจ้าของสำนวน ในอัตราร้อยละ ๖ หัวหน้าฝ่ายนิติกรผู้เป็นเจ้าของสำนวนในอัตราร้อยละ ๓ ผู้อำนวยการกลุ่มกฎหมาย ในอัตราร้อยละ ๓เจ้าหน้าที่ในฝ่ายบริหารงานทั่วไปของกลุ่มกฎหมาย ในอัตราร้อยละ ๓(๔)รองอธิบดีกรมทรัพยากรน้ำบาดาลทุกคนรวมกัน ในอัตราร้อยละ ๘ อธิบดีกรมทรัพยากรน้ำบาดาลในอัตราร้อยละ ๕ข้อ๑๔ในกรณีที่มีการจับกุมและมีผู้แจ้งความนำจับหรือไม่มีผู้แจ้งความนำจับตามข้อ๑๓แต่การดำเนินคดีมิได้ส่งเรื่องให้กรมทรัพยากรน้ำบาดาลหรือสำนักงานทรัพยากรธรรมชาติและสิ่งแวดล้อมจังหวัดร่วมดำเนินการหรือมีเหตุอื่นใดเป็นเหตุให้ไม่สามารถนำมาจ่ายเป็นเงินสินบนรางวัลตามข้อ๑๓ ให้เงินดังกล่าวตกเป็นรายได้ของแผ่นดินข้อ๑๕ ให้แบ่งจ่ายเงินค่าปรับข้อ ๑๑สำหรับกรณีที่ตรวจพบการกระทำความผิดให้แก่เจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับ ดังนี้๑๕.๑กรณีความผิดที่เกิดขึ้นในเขตกรุงเทพมหานคร จังหวัดนนทบุรีสมุทรปราการ สมุทรสาครปทุมธานี พระนครศรีอยุธยา และนครปฐม ให้แบ่งจ่าย ดังนี้-เจ้าหน้าที่ผู้ตรวจพบการกระทำความผิดและเป็นเจ้าของเรื่อง ในอัตราร้อยละ ๔๐-ผู้อำนวยการกลุ่มงานของเจ้าหน้าที่ผู้เป็นเจ้าของเรื่องหรือหัวหน้าฝ่ายทรัพยากรน้ำบาดาลจังหวัดในอัตราร้อยละ ๗-ผู้อำนวยการสำนักควบคุมกิจการน้ำบาดาลในอัตราร้อยละ ๑๐กรณีความผิดที่เกิดขึ้นในเขตกรุงเทพมหานคร-ผู้อำนวยการสำนักควบคุมกิจการน้ำบาดาล ในอัตราร้อยละ ๕ และทรัพยากรธรรมชาติและสิ่งแวดล้อมจังหวัดในอัตราร้อยละ ๕ กรณีความผิดที่เกิดขึ้นในเขตจังหวัดอื่นนอกจากกรุงเทพมหานคร-เจ้าหน้าที่ในฝ่ายบริหารงานทั่วไปของสำนักควบคุมกิจการน้ำบาดาลหรือเจ้าหน้าที่ประจำฝ่ายทรัพยากรน้ำบาดาลจังหวัดในอัตราร้อยละ ๓กรณีความผิดที่เกิดขึ้นในเขตจังหวัดอื่นๆ ให้แบ่งจ่าย ดังนี้-เจ้าหน้าที่ผู้เป็นเจ้าของเรื่องในฝ่ายทรัพยากรน้ำบาดาลจังหวัด ในอัตราร้อยละ ๔๕-หัวหน้าฝ่ายของเจ้าหน้าที่ผู้เป็นเจ้าของเรื่อง ในอัตราร้อยละ ๗-ทรัพยากรธรรมชาติและสิ่งแวดล้อมจังหวัด ในอัตราร้อยละ ๕-เจ้าหน้าที่ในฝ่ายทรัพยากรน้ำบาดาล ในอัตราร้อยละ ๓๑๕.๒นิติกรผู้เป็นเจ้าของสำนวน ในอัตราร้อยละ ๑๐หัวหน้าฝ่ายนิติกรผู้เป็นเจ้าของสำนวนในอัตราร้อยละ ๖ ผู้อำนวยการกลุ่มกฎหมายในอัตราร้อยละ ๔ เจ้าหน้าที่ในฝ่ายบริหารงานทั่วไปของ กลุ่มกฎหมาย ในอัตราร้อยละ ๓๑๕.๓รองอธิบดีกรมทรัพยากรน้ำบาดาลทุกคนรวมกัน ในอัตราร้อยละ ๑๐ อธิบดีกรมทรัพยากรน้ำบาดาลในอัตราร้อยละ ๗ข้อ๑๖ในกรณีที่ไม่มีผู้มีสิทธิได้รับรางวัลหรือมีเหตุอื่นใดเป็นเหตุให้ไม่มีสิทธิรับรางวัลในลำดับใดในแต่ละข้อ ตามข้อ ๑๓ และข้อ ๑๕ให้เงินรางวัลดังกล่าวตกเป็นรายได้แผ่นดินข้อ๑๗ ให้ผู้อำนวยการกลุ่มกฎหมายหรือผู้อำนวยการสำนักควบคุมกิจการน้ำบาดาลหรือทรัพยากรธรรมชาติและสิ่งแวดล้อมจังหวัดวางหลักเกณฑ์และวิธีการจ่ายแบ่งเงินรางวัลตามสิทธิที่จะได้รับสำหรับเจ้าหน้าที่ในฝ่ายบริหารงานทั่วไปของหน่วยงานดังกล่าวข้างต้น ทั้งนี้ให้คำนึงถึงความเหมาะสมกับปริมาณงาน ประสิทธิภาพประสิทธิผลของผู้ปฏิบัติงานที่มีส่วนร่วมในการปฏิบัติงานด้วยหมวด ๕การขอรับเงินสินบนและเงินรางวัล ข้อ๑๘ เมื่อมีการชำระค่าปรับแล้วให้สำนักควบคุมกิจการน้ำบาดาลหรือสำนักงานทรัพยากรธรรมชาติและสิ่งแวดล้อมจังหวัดแจ้งให้กลุ่มกฎหมายทราบภายใน ๒ วันทำการ นับแต่วันที่ได้รับค่าปรับนั้นข้อ๑๙เงินค่าปรับที่ได้รับจากเลขาธิการสำนักงานศาลยุติธรรมให้กลุ่มการคลังและพัสดุกรมทรัพยากรน้ำบาดาลหรือสำนักงานทรัพยากรธรรมชาติและสิ่งแวดล้อมจังหวัดแจ้งให้กลุ่มกฎหมายทราบภายในกำหนด ๒ วันทำการ นับแต่วันที่ได้รับค่าปรับนั้นข้อ๒๐ให้จ่ายเงินสินบนแก่ผู้แจ้งความนำจับภายใน ๕วันทำการนับแต่วันที่กลุ่มการคลังและพัสดุหรือสำนักงานทรัพยากรธรรมชาติและสิ่งแวดล้อมจังหวัดได้รับค่าปรับนั้นแล้วแต่กรณีข้อ๒๑ เมื่อกลุ่มกฎหมายได้รับแจ้งตามข้อ๑๘ และข้อ ๑๙ แล้ว ให้นิติกรผู้เป็นเจ้าของสำนวนในแต่ละคดีเป็นผู้จัดทำบัญชีสรุปรายชื่อพร้อมสัดส่วนจำนวนเงินของผู้มีสิทธิได้รับเงินสินบนรางวัลตามแบบทบ. นจ. ๒ ท้ายระเบียบนี้ แจ้งต่อกลุ่มการคลังและพัสดุกรมทรัพยากรน้ำบาดาลหรือทรัพยากรธรรมชาติและสิ่งแวดล้อมจังหวัด ภายใน ๓ วันทำการนับแต่วันที่มีการชำระค่าปรับและให้แจ้งหน่วยงานของเจ้าหน้าที่ผู้มีสิทธิได้รับเงินสินบนรางวัลด้วยข้อ๒๒กรณีความผิดที่เกิดขึ้นในกรุงเทพมหานครให้ผู้มีสิทธิได้รับเงินรางวัลยื่นคำขอรับเงินรางวัล ตามแบบ ทบ. นจ. ๓ท้ายระเบียบนี้ ต่อกลุ่มการคลังและพัสดุ กรมทรัพยากรน้ำบาดาล โดยเร็วสำหรับความผิดที่เกิดขึ้นในเขตจังหวัดอื่นๆให้ผู้มีสิทธิได้รับเงินรางวัลที่ปฏิบัติหน้าที่ในสำนักงานทรัพยากรธรรมชาติและสิ่งแวดล้อมจังหวัดยื่นคำขอรับเงินรางวัลตามแบบ ทบ.นจ. ๓ ท้ายระเบียบนี้ ต่อทรัพยากรธรรมชาติและสิ่งแวดล้อมจังหวัดโดยเร็วข้อ๒๓ เมื่อกลุ่มการคลังและพัสดุกรมทรัพยากรน้ำบาดาล หรือสำนักงานทรัพยากรธรรมชาติและสิ่งแวดล้อมจังหวัดได้รับแบบทบ. นจ. ๒ ตามข้อ ๒๑ และแบบ ทบ.นจ. ๓ ตามข้อ ๒๒ แล้ว ให้ดำเนินการตรวจสอบเมื่อเห็นว่าถูกต้องให้จัดทำผลการตรวจสอบและคำขออนุมัติให้จ่ายเงินสินบนรางวัลต่อไปหมวด ๖การจ่ายเงินสินบนรางวัลและค่าใช้จ่ายในการดำเนินงาน ข้อ๒๔วิธีปฏิบัติเกี่ยวกับการจ่ายเงินสินบนรางวัลและค่าใช้จ่ายในการดำเนินงานให้ถือปฏิบัติตามระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ ลงวันที่ ๒ ธันวาคม ๒๕๔๖ และหรือที่แก้ไขเพิ่มเติม (ถ้ามี)หมวด ๗การเก็บรักษาเงินและการนำเงินส่งคลัง ข้อ๒๕ วิธีปฏิบัติเกี่ยวกับการรับเงินการเบิกเงิน การจ่ายเงิน การเก็บรักษาเงินการนำเงินฝากคลัง การพัสดุให้ถือปฏิบัติตามข้อบังคับกระทรวงการคลังว่าด้วยการหักเงินค่าปรับก่อนนำส่งคลังพ.ศ. ๒๕๔๖ ลงวันที่ ๒ ธันวาคม ๒๕๔๖ และ (ฉบับที่ ๒) พ.ศ. ๒๕๔๗ ลงวันที่ ๑๑กุมภาพันธ์ ๒๕๔๗ และหรือที่แก้ไขเพิ่มเติม (ถ้ามี)ข้อ๒๖ให้อธิบดีกรมทรัพยากรน้ำบาดาลเป็นผู้รักษาการตามระเบียบนี้บทเฉพาะกาล ข้อ๒๗ บรรดาคดีที่เกิดขึ้นและคดียังไม่ถึงที่สิ้นสุดก่อนวันที่ระเบียบนี้ใช้บังคับให้นำหลักเกณฑ์และวิธีการแบ่งจ่ายเงินสินบนรางวัลตามระเบียบนี้มาใช้บังคับให้อนุโลมประกาศณ วันที่ ๒๐ สิงหาคม พ.ศ. ๒๕๕๐สมคิด บัวเพ็งอธิบดีกรมทรัพยากรน้ำบาดาล[เอกสารแนบท้าย]๑.บันทึกการรับเจ้งความนำจับ (แบบ ทบ. นจ. ๑)๒.สำหรับนิติกรเจ้าของสำนวน กกม.ทบ.บัญชีสรุปรายชื่อพร้อมสัดส่วนจำนวนเงินของผู้มีสิทธิได้รับเงินสินบนและเงินรางวัล(แบบ ทบ. นจ. ๒)๓.คำขอรับเงินรางวัล (เจ้าหน้าที่ผู้มีสิทธิได้เงินรางวัล) แบบ ทบ. นจ. ๓)(ดูข้อมูลจากภาพกฎหมาย)ก้องเกียรติ/ผู้จัดทำ๑๘ กันยายน ๒๕๕๑ชุติมา/ปรับปรุง๒๕ พฤษภาคม ๒๕๖๑[๑]ราชกิจจานุเบกษา เล่ม ๑๒๔/ตอนพิเศษ ๑๕๙ ง/หน้า ๗/๑๙ ตุลาคม ๒๕๕๐